CELEX: 32017R0488
Language: lv
Date: 2017-03-21 00:00:00
Title: Padomes Regula (ES) 2017/488 (2017. gada 21. marts), ar ko groza Regulu (ES) 2016/44 par ierobežojošiem pasākumiem saistībā ar situāciju Lībijā

22.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 76/1
            
         PADOMES REGULA (ES) 2017/488
   (2017. gada 21. marts),
   ar ko groza Regulu (ES) 2016/44 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopēju priekšlikumu,
   tā kā:
   
               (1)
            
            
               Padome 2016. gada 18. janvārī pieņēma Regulu (ES) 2016/44 (1), ar kuru skaidrības nolūkos tika konsolidēta Padomes Regula (ES) Nr. 204/2011 (2).
            
         
               (2)
            
            
               Regulas (ES) Nr. 204/2011 16. pantā Padomei tika piešķirtas pilnvaras grozīt minētās regulas VI pielikumu pēc Apvienoto Nāciju Organizācijas Drošības padomes vai Sankciju komitejas lēmuma. Tomēr šāda pilnavu piešķiršana netika iekļauta Regulā (ES) 2016/44.
            
         
               (3)
            
            
               Tāpēc būtu attiecīgi jāgroza Regula (ES) 2016/44,
            
         IR PIEŅĒMUSI ŠO REGULU.
   1. pants
   Regulas (ES) 2016/44 21. pantu aizstāj ar šādu:
   
      “21. pants
      1.   Ja Drošības padome vai Sankciju komiteja sarakstā iekļauj fizisku vai juridisku personu, vienību vai struktūru, Padome minēto fizisko vai juridisko personu, vienību vai struktūru iekļauj II vai VI pielikumā.
      2.   Ja Padome nolemj piemērot fiziskai vai juridiskai personai, vienībai vai struktūrai 6. panta 2. punktā minētos pasākumus, tā attiecīgi groza III pielikumu.
      3.   Padome savu lēmumu, tostarp pamatojumu iekļaušanai sarakstā, paziņo 1. un 2. punktā minētajai fiziskajai vai juridiskajai personai, vienībai vai struktūrai tieši, ja adrese ir zināma, vai publicējot paziņojumu, dodot minētajai fiziskajai vai juridiskajai personai, vienībai vai struktūrai iespēju izteikt savus apsvērumus.
      4.   Ja ir iesniegti apsvērumi vai jauni būtiski pierādījumi, Padome pārskata savu lēmumu un attiecīgi informē 1. un 2. punktā minēto fizisko vai juridisko personu, vienību vai struktūru.
      5.   Ja Drošības padome vai Sankciju komiteja nolemj no saraksta svītrot personu, vienību vai struktūru vai grozīt sarakstā iekļauto fizisko vai juridisko personu, vienību vai struktūru identifikācijas datus, Padome attiecīgi groza II vai VI pielikumu.
      6.   Regulas III pielikumā iekļauto sarakstu pārskata regulāri un vismaz reizi 12 mēnešos.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 21. martā
      
         
            Padomes vārdā –
         
         
            priekšsēdētājs
         
         E. SCICLUNA
      
   
   
      (1)  Padomes Regula (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (OV L 12, 19.1.2016., 1. lpp.).
   
      (2)  Padomes Regula (ES) Nr. 204/2011 (2011. gada 2. marts) par ierobežojošiem pasākumiem saistībā ar situāciju Lībijā (OV L 58, 3.3.2011., 1. lpp.).